Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu	10.juuni 2005 nr 432

Täiskasvanute varjupaiga teenuse ostmine
MTÜ-lt Tööotsijate Ühing

Juhindudes kohaliku omavalitsuse korralduse seaduse § 6 lg 2,  lg 3 p 1, § 30, § 31, Haapsalu põhimääruse § 35, § 63, sotsiaalhoolekande seaduse § 8 ja § 18 ning haldusmenetluse seadusest  Haapsalu Linnavalitsus

korraldab:

1.	Volitada aselinnapea Ingrid Danilov sõlmima ja linna nimel alla kirjutama töövõtuleping 2005 aastaks MTÜ-ga Haapsalu Tööotsijate Ühing varjupaiga teenuse ostmiseks täisealistele rahvastikuregistrisse Haapsalus kantud eluasemeta ja kindla sissetulekuta isikutele lepingu summaga 173 390 (ükssada seitsekümmend kolm tuhat kolmsada üheksakümmend) krooni. 
2.	Korraldus teha teatavaks MTÜ Haapsalu Tööotsijate Ühingule (Linda 9-7, 90502 Haapsalu) korralduse koopia saatmisega posti teel, sotsiaal- ja tervishoiuosakonnale (E.Lemmsalu), aselinnapeale (I. Danilov), linnavalitsuse raamatupidamisele (L. Tammsalu, I. Salus) koopia väljastamisega allkirja vastu,.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Teet Kallasvee
Linnapea	Erko Kalev
	Linnasekretär

	KINNITATUD
Haapsalu Linnavalitsuse 10.06.2005. korraldusega nr 432

TÖÖVÕTULEPING 

Täiskasvanute varjupaiga teenuse ostmiseks

Haapsalus,  	…. juuni  2005.a.	

Haapsalu Linn, Haapsalu Linnavalitsus (reg nr 75013575), edaspidi nimetatud “Tellija” keda esindab aselinnapea Ingrid Danilov ja kes tegutseb Haapsalu Linnavalitsuse 10.06.2005 korralduse nr 432 alusel ja MTÜ Haapsalu Tööotsijate Ühing, edaspidi nimetatud “Täitja”, keda esindab põhikirja alusel juhatuse liige Taavi Käsk, leppisid kokku alljärgnevas:

1.	Lepingu dokumendid
1.1.	Lepingu Dokumendid koosnevad käesolevast Lepingust, Lepingu lisadest, milles lepitakse kokku pärast käesolevale Lepingule allakirjutamist.

2.	Lepingu ese ja eesmärk
2.1.	Lepingu esemeks on kindla elukohata ja sissetulekuta inimestele (edaspidi tekstis kodutu) varjupaigateenuse osutamine 2005.aastal aadressil Haapsalu, Tulbi põik 3 ning teenuse mahuks on arvestatud kuni 10 inimest.
2.2.	Lepingu eesmärgiks on Sotsiaalhoolekande seadusega (§ 28) Linnavalitsusele pandud kohustuse täitmine, korraldades abivajajaile toimetulekuks vajaliku vältimatu sotsiaalabi osutamist peavarju tagamise osas.

3.	Lepingu tähtaeg
3.1.	Käesolev leping jõustub 1.juunil 2005 ja kehtib kuni 31.detsembrini 2005.

4.	Poolte kohustused
4.1. Täitja kohustub:
4.1.1.	osutama vähemalt 10-le (kümnele) Haapsalu linna kodutule varjupaigateenust aadressil Haapsalu, Tulbi põik 3 asuvas hoones 7 päeva nädalas 24 tundi ööpäevas. Teenus peab sisaldama:
4.1.1.1.	kodutute vastuvõttu ja neile kuuluvate isiklike asjade läbivaatust varjupaigas;
4.1.1.2.	pesemise võimalust kodututele;
4.1.1.3.	ööbimisvõimalust kodututele;
4.1.1.4.	päevahoiu võimalust kodututele;
4.1.1.5.	kodutute abistamist asjaajamisel;
4.1.1.6.	meditsiinilise abi korraldamist;
4.1.1.7.	võimalusel jõukohase töö organiseerimist kodututele.
4.1.2.	tagama teenuse osutamiseks piisava personali olemasolu ;
4.1.3.	vastutama varjupaigas asetleidvate juhtumite tagajärgede eest;
4.1.4.	pidama igapäevast arvestust varjupaigas viibivate kodutute kohta (nimi, isikukood, võimaluse korral andmed perekonna või lähisugulaste kohta, endine elukoht, varjupaigas viibimise põhjus, saabumise ja lahkumise aeg); 
4.1.5.	koostama ja esitama Tellijale aruande punktis 4.1.4 nimetatud andmetega, lisades kuludokumentide koopiad aruande alusele kvartalile järgneva kuu 10. kuupäevaks;
4.2.	Tellija kohustub:
4.2.1.	tellima käesoleva Lepingu kehtivuse vältel Täitjalt täiskasvanute varjupaiga teenust isikutele, kellel on puudus kindlast, regulaarsest ja adekvaatsest ööbimiskohast, ning kel puudub kindel igakuine sissetulek;
4.2.2.	väljastama vajaduse korral kooskõlastatult Täitjaga hinnanguid käesolevas Lepingus nimetatud teenuste kvaliteedi ja kvantiteedi kohta;
4.2.3.	jagama Täitjaga klienditööks vajalikku teavet.
4.2.4.	tasuma osutatud teenuse eest Täitjale vastavalt Lepingu lisas olevale maksegraafikule ja Täitja poolt koostatud varjupaiga kohamaksumuse kalkulatsioonile.

5.	Maksetingimused
5.1.	Töövõtulepingu summa on 173 390 krooni, mis makstakse Täitjale välja kolmes osas vastavalt lepingu lisas olevale maksegraafikule maksualuse kvartali esimese kuu viiendaks kuupäevaks. Esimese makse teeb Tellija Täitja pangakontole nr 221012217288, Hansapank AS summas 24 770 krooni hiljemalt  20.juuniks.
5.2.	Maksetega tasumisega viivitamisel on Täitjal õigus nõuda viivist 0,2 % tasumisele kuuluvast summast iga viivitatud päeva eest.

6.	Poolte vastutus
6.1.	Kui üks lepingu pool ei täida lepinguga võetud kohustusi või täidab neid mitte kohaselt, on teisel lepingu poolel õigus leping üles öelda kümne päeva jooksul arvates päevast, mil lepingut rikkunud pool pidi likvideerima puudused, mis olid välja toodud teise lepingu poole poolt talle saadetud kirjalikus teates.
6.2.	Tellija ja Täitja on kohustatud viivitamatult kontrollima kirjalikult esitatud pretensioonide õigustatust ja vajadusel võtma tarvitusele abinõud nimetatud puuduste kõrvaldamiseks. 
6.3.	Tellijal on õigus leping ühepoolselt üles  öelda, kui Täitja on rikkunud oluliselt lepingu tingimusi. 
6.4.Käesoleva lepingu ülesütlemisel teostavad pooled lepingus ettenähtud arveldused 2 (kahe) nädala jooksul enne lepingu lõpetamise kuupäeva. Juhul, kui selgub, et üks pool on kohustatud teisele poolele esitama kahjud, mida teine pool kandis käesoleva Lepingu täitmisega, peab kahjude hüvitamine toimuma 10 (kümne) kalendripäeva jooksul vastava põhjendatud nõude esitamisest või poolte kokkuleppe saavutamisest.

7.	Poolte vahelised teated
7.1.	Poolte vahelised käesoleva Lepinguga seotud teated peavad olema kirjalikus vormis, välja arvatud juhtudel, kui teated on sellise informatiivse iseloomuga, mille edastamisel teisele poolele ei ole õiguslikke tagajärgi.
7.2.	Teade loetakse kätteantuks, kui:
7.2.1.	teade on üleantud  teise poole esindajale allkirja vastu;
7.2.2.	teade on saadetud postiasutuse poolt kirjaga lepingu poole poolt näidatud aadressil ja postitamisest on möödunud 5 (viis) kalendripäeva;
7.2.3.	teade on edastatud teisele poolele telefaksiga või elektroonilise postiga (hlv@haapsalulv.ee; hty@hot.ee).
7.3.	Informatsioonilist teadet võib edastada telefoni jne kaudu.

8.	Vääramatu jõud
8.1.	Lepingust tulenevate kohustuste mittetäitmist või mittenõuetekohast täitmist ei loeta käesoleva Lepingu rikkumiseks, kui selle põhjuseks olid asjaolud, mille saabumist pooled Lepingu sõlmimisel ei näinud ette ega võinud ette näha (Vääramatu jõud).
8.2.	Käesolevas Lepingus mõistetakse Vääramatu jõuna:
8.2.1.	ülestõusu, üldstreiki, massilisi rahutusi poolte asukoha haldusüksuses;
8.2.2.	sõda;
8.2.3.	riigikogu või valitsuse õigusakti, mis oluliselt takistab käesoleva Lepingu täitmist;
8.2.4.	muu Lepingus loetlemata asjaolu, mida mõlemad pooled aktsepteerivad Vääramatu jõuna.
8.3.	Pool, kelle tegevus lepingujärgsete kohustuste täitmisel on takistatud Vääramatu jõu asjaolude tõttu, on kohustatud sellest koheselt kirjalikult teatama teisele poolele.
8.4.	Kui Vääramatu jõu asjaolud kestavad üle 30 (kolmekümne) kalendripäeva, otsustavad pooled läbirääkimiste käigus oma lepinguliste kohustuste täitmise võimalused.

9.	Muud tingimused
9.1.	Kõik käesolevast Lepingust tulenevad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse erimeelsused Eesti Vabariigi õigusaktidega ettenähtud korras.
9.2.	Käesolevast Lepingust tulenevaid õigusi ja kohustusi võib üle anda kolmandale isikule ainult teise poole kirjalikul nõusolekul.
9.3.	Kõik käesoleva lepingu muudatused ja täiendused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
9.4.	Poolte esindajateks käesoleva Lepingu täitmise kontrollimisel on:
9.4.1.	Täitja Esindaja:		Taavi Käsk, tel. 051 45 869
9.4.2.	Tellija Esindaja:	            Eve Lemmsalu, tel. 47 25 314
Juhul kui üks pooltest asendab oma Esindaja teisega, teatab ta sellest viivitamatult teisele  poolele.
9.5.	Käesolev Leping on koostatud eesti keeles 2 (kahes) identses võrdset juriidilist jõudu omavas eksemplaris, millest kumbki pool saab ühe eksemplari.

10.	POOLTE REKVISIIDID

Tellija: | Täitja:
Haapsalu Linnavalitsus | MTÜ Haapsalu Tööotsijate Ühing
Registrikood 75013575 | Registrikood 80102281
Posti 34, 90504 Haapsalu | Linda 9-7, 90502 Haapsalu
ak 10602002431007, Eesti Ühispank | ak 221012217288, Hansapank
Tel 47 25 308, 47 25 300 | Tel 051 45 869

Tellija poolt:	Täitja poolt:

_________________________	_________________________
	(allkiri/pitsat)		(allkiri/pitsat)

Ingrid Danilov	Taavi Käsk
Aselinnapea		Juhatuse liige

Lisa 1      10.06.2005 töövõtulepingule TÄISKASVANUTE VARJUPAIGA TEENUSE OSTMISEKS

Haapsalu Tööotsijate Ühingu kodutute varjupaiga koha maksumus kuus 2005. aastal.
Kalkulatsioon koostatud MTÜ Haapsalu Tööotsijate Ühingu poolt.

Nr | Kululiik | summa
1 | Töötasu | 1311,40
2 | Sotsiaalmaks | 432,80
3 | Töötuskindlustus | 6,50
4 | Majanduskulu (tel., kantseleikulu, linad, transport jms.) | 150,00
5 | Elekter | 189,00
6 | Vesi ja kanalisatsioon | 39,10
7 | Küte ja kütte püsikulud | 128,40
8 | Üür | 149,80
9 | Muud materjalid (pesupulber, putukatõrje, tualettpaber jms.) | 70,00
| KOKKU | 2477,00

Tellija:							Täitja:

………………………………			…………………………….
Ingrid Danilov						Taavi Käsk
Aselinnapea						          Juhatuse liige

Lisa 2 10.06.2005 töövõtulepingule TÄISKASVANUTE VARJUPAIGA TEENUSE OSTMISEKS

Maksegraafik

Makseperiood | Summa | Tähtaeg | Maksja
II kvartal | 24 770.- | 20. juuni 2005 | Haapsalu Linnavalitsus
III kvartal | 74 310.- | 05.juuli 2005 | Haapsalu Linnavalitsus
IV kvartal | 74 310.- | 05.oktoober 2005 | Haapsalu  Linnavalitsus

_________________________	_________________________
	(allkiri/pitsat)		(allkiri/pitsat)

Ingrid Danilov	Taavi Käsk
Aselinnapea		Juhatuse liige